Deg yixef-agi amezwaru, ad neεreḍ ad d-nexdem tasleḍt i yisem ama deg talγa neγ deg temsislit, ihi nebḍa ixef-agi γef sin yeḥricen, aḥric amezwaru d tasleḍt talγawit ideg ara dnessegzi ticraḍ tigejdanin n yisem aḥerfi, talγa tasuddimt d tuddist n yisem imefti, akked yinawen n yisem areṭṭal di yal tantala (taqbaylit, tacelhit, tacenwit) d userwes gar-asent. Ma deg weḥric wis sin ad neεreḍ ad nesserwes gar tantaliyin-a seg tama n ususru.